Úradný vestník L 284 , 19/11/1993 S. 0025 - 0044

Fínske špeciálne vydanie: Kapitola 13 Zväzok 25 S. 0047

Švédske špeciálne vydanie: Kapitola 13 Zväzok 25 S. 0047



Smernica Komisie 93/91/EHS z 29. októbra 1993, ktorá prispôsobuje technickému pokroku smernicu Rady 78/316/EHS týkajúcu sa vnútorného vybavenia motorových vozidiel (označovanie ovládacieho zariadenia, kontrolných žiaroviek a ukazovateľov) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 70/156/EHS zo 6. februára 1970 o aproximácii právnych predpisov členských štátov o typovom schválení motorových vozidiel a ich prípojných vozidiel [1], naposledy zmenenú a doplnenú smernicou 92/53/EHS [2], najmä na jej článok 13 ods. 2, so zreteľom na smernicu Rady 78/316/EHS z 21. decembra 1977 o aproximácii právnych predpisov členských štátov, týkajúcich sa vnútorného vybavenia motorových vozidiel (označovanie ovládacieho zariadenia, kontrolných žiaroviek a ukazovateľov) [3], najmä na jej článok 4, keďže smernica 78/316/EHS je jednou zo samostatných smerníc postupu EHS typového schvaľovania stanoveného smernicou Rady 70/156/EHS; keďže v dôsledku toho ustanovenia smernice 70/156/EHS týkajúce sa systémov vozidla, komponentov a samostatných technických jednotiek platia pre túto smernicu; keďže najmä články 3 ods. 4 a 4 ods. 3 smernice 70/156/EHS vyžadujú, aby bol ku každej samostatnej smernici priložený informačný dokument, ktorý obsahuje príslušné body prílohy I k uvedenej smernici a tiež osvedčenie o typovom schválení podľa prílohy VI k uvedenej smernici, aby sa typové schválenia mohli spracovávať výpočtovou technickou; keďže smernica Rady 76/756/EHS z 27. júla 1976 o aproximácii právnych predpisov členských štátov týkajúcich sa osvetlenia a svetelných signalizačných zariadení na motorových a ich prípojných vozidlách [4], naposledy zmenená a doplnená smernicou 91/663/EHS [5], zaviedla symbol pre identifikáciu ovládania zariadení, ktoré umožňujú meniť sklon svetlometov, a toto označenie má byť zachované; keďže praktické skúsenosti ukázali, že niektoré požiadavky je potrebné zmeniť a doplniť alebo vyjasniť najmä použitím nových symbolov, ktoré sú v súčasnosti medzinárodne uznávané a sú normalizované Medzinárodnou normalizačnou organizáciou (ISO), a je potrebné vypustiť určité symboly, ktoré sa už dlhšie nepoužívajú; keďže je nutné vziať do úvahy nové techniky označovania, ktoré by sa mali používať v širšom rozsahu a ktoré spočívajú v používaní slov alebo skratiek pre ovládacie zariadenia, kontrolné žiarovky a ukazovatele namiesto symbolov; keďže sa budú musieť zaviesť špecifické požiadavky hneď ako budú k dispozícii podrobnejšie znalosti, ktoré umožnia vytvárať konštrukcie založené na týchto nových technikách označovania; keďže ustanovenia tejto smernice sú v súlade so stanoviskom Výboru pre prispôsobovanie sa technickému pokroku zriadeného smernicou 70/156/EHS, PRIJALA TÚTO SMERNICU: Článok 1 1. Článok 1 smernice 78/316/EHS sa mení a dopĺňa tak, aby na konci znel: "…koľajových vozidiel a poľnohospodárskych a lesníckych traktorov a všetkých mobilných strojov." 2. Zoznam príloh a prílohy I, II, III a IV k smernici 78/316/EHS sa mení a dopĺňa v súlade s prílohou k tejto smernici. Článok 2 1. S účinnosťou od 1. apríla 1994 nesmú členské štáty z dôvodu vnútorného vybavenia (označovanie ovládacieho zariadenia, kontrolných žiaroviek a ukazovateľov): - odmietnuť udeliť EHS typové schválenie alebo udeliť národné typové schválenie typu motorového vozidla alebo - zakázať registráciu, predaj alebo uvedenie do prevádzky vozidiel, ak vnútorné vybavenie (označovanie ovládacieho zariadenia, kontrolných žiaroviek a ukazovateľov) spĺňa požiadavky smernice 78/316/EHS, zmenené a doplnené touto smernicou. 2. S účinnosťou od 1. októbra 1995 členské štáty: - nesmú naďalej vydávať EHS typové schválenie pre typ vozidla, - môžu odmietnuť udeliť národné typové schválenie pre typ vozidla a - môžu odmietnuť registráciu, predaj a uvedenie do prevádzky nových vozidiel, ktoré nemajú osvedčenie o zhode v súlade so smernicou 70/156/EHS z dôvodov vnútorného vybavenia (označovanie ovládacieho zariadenia, kontrolných žiaroviek a ukazovateľov), ak nie sú splnené požiadavky smernice 78/316/EHS, zmenené a doplnené touto smernicou. Článok 3 1. Členské štáty prijmú do 31. marca 1994 zákony, iné právne predpisy a správne opatrenia potrebné na dosiahnutie súladu s touto smernicou. Ihneď o tom informujú Komisiu. 2. Keď členské štáty prijmú uvedené ustanovenia, zahrnie sa do nich odkaz na túto smernicu alebo ich takýto odkaz bude sprevádzať v prípade ich úradného uverejnenia. Členské štáty určia, ako sa takýto odkaz uvedie. 3. Členské štáty oznámia Komisii znenie základných ustanovení vnútroštátneho právneho poriadku, ktoré prijmú v oblasti upravenej touto smernicou. Článok 4 Táto smernica je adresovaná členským štátom. V Bruseli 29. októbra 1993 Za Komisiu Martin Bangemann podpredseda [1] Ú. v. ES L 42, 23.2.1970, s. 1. [2] Ú. v. ES L 225, 10.8.1992, s. 1. [3] Ú. v. ES L 81, 28.3.1978, s. 3. [4] Ú. v. ES L 262, 27.9.1976, s. 1. [5] Ú. v. ES L 366, 31.12.1991, s. 17. -------------------------------------------------- PRÍLOHA ——— V zozname príloh:vypúšťa sa hviezdička za názvami príloh I až IV a príslušná poznámka pod čiarou,názov prílohy V znie: "Informačný dokument" ana koniec zoznamu sa dopĺňa nová príloha VI s názvom: "Osvedčenie o EHS typovom schválení". Príloha I sa mení a dopĺňa takto: Bod 2.1 sa vypúšťa. Body 2.2 a 2.3 sa prečíslujú na 2.1. a 2.2. Body 2.4. až 2.6 sa vypúšťajú. Body 2.7 až 2.9 sa prečíslujú na 2.3 až 2.5. Za bod 2.5 sa dopĺňa nasledujúci nový bod 2.6: "2.6. Informačné displejové zariadenie. "Informačné displejové zariadenie" znamená displejové zariadenie, ktoré môže podávať viac ako jeden typ informácie alebo správy." Body 2.10. až 2.20 sa vypúšťajú. Bod 3.1 sa mení a dopĺňa takto: "3.1. Žiadosť o EHS typové schválenie podľa článku 3 ods. 4 smernice 70/156/EHS pre typ vozidla z hľadiska jeho označovania ovládacieho zariadenia, kontrolných žiaroviek a ukazovateľov." Bod 3.2 sa mení a dopĺňa takto: "3.2. Vzor informačného dokumentu je uvedený v prílohe V." Bod 3.2.1 sa vypúšťa. Bod 4. sa mení a dopĺňa takto: "4. UDELENIE EHS TYPOVÉHO SCHVÁLENIA 4.1. Ak sú splnené príslušné požiadavky, udelí sa EHS typové schválenie podľa článku 4 ods. 3 smernice 70/156/EHS. 4.2. Vzor osvedčenia o EHS typovom schválení je v prílohe VI. 4.3. Každému schválenému typu vozidla sa pridelí schvaľovacie číslo podľa prílohy VII smernice 70/156/EHS. Ten istý členský štát nesmie prideliť rovnaké číslo inému typu vozidla." Bod 5.1.1: Prvá veta znie takto: "Ak sú na vozidle namontované ovládacie zariadenia, kontrolné žiarovky a ukazovatele uvedené v prílohe II, musia byť identifikované symbolmi." Bod 5.1.2 sa mení a dopĺňa takto: "5.1.2. Ak sa použijú symboly pre označovanie ovládacieho zariadenia, kontrolných žiaroviek a ukazovateľov uvedených v prílohe III, musia byť takéto symboly zhodné so symbolmi stanovenými v uvedenej prílohe." Bod 5.1.3 sa mení a dopĺňa takto: "5.1.3. Symboly iné než symboly uvedené v prílohách II a III sa môžu použiť pre označovanie ovládacieho zariadenia, kontrolných žiaroviek a ukazovateľov iných ako tých, ktoré sú uvedené v tejto smernici za predpokladu, že nehrozí žiadne nebezpečenstvo zámeny so symbolmi, ktoré sú znázornené v uvedených prílohách." Za bod 5.1.4 sa dopĺňajú nasledujúce nové body: "5.1.5. Informačné displejové zariadenie sa môže použiť na zobrazenie správy z akéhokoľvek zdroja za predpokladu, že sú splnené nasledujúce požiadavky: 5.1.5.1. kontrolné žiarovky brzdenia, diaľkových svetiel a smerových svetiel sa neobjavia na rovnakom displejovom zariadení; 5.1.5.2. kontrolné žiarovky a ukazovatele na informačnom displejovom zariadení musia zabezpečiť príslušnú informáciu, kedykoľvek vznikne situácia, pri ktorej vstupujú do činnosti; 5.1.5.3. ak sú podávané dve alebo viac správ, musia byť buď v poradí automaticky opakované alebo musia byť zobrazené tak, aby ich vodič mohol vidieť a identifikovať; 5.1.5.4. požiadavky prílohy III týkajúce sa farby neplatia pre kontrolné žiarovky zobrazované na informačnom displejovom zariadení." Bod 5.2.3 sa mení a dopĺňa takto: "5.2.3. Symboly musia byť znázornené zreteľne oproti pozadiu." Bod 5.2.4 sa mení a dopĺňa takto: "5.2.4. Pre kontrolné žiarovky sa musia použiť farby, ktoré sú predpísané v prílohách II a III." Za bod 5.2.4 sa dopĺňa nasledujúci nový bod 5.2.5: "5.2.5. Tam, kde je kombinované ovládacie zariadenie, ukazovateľ alebo kontrolná žiarovka, môže sa pre takú kombináciu použiť spoločný symbol." Body (6) a (7) v zátvorkách sa menia a dopĺňajú takto: "6. ZMENY A DOPLNKY SCHVÁLENÍ 6.1. Pre zmeny a doplnky schválení, ktoré sú udelené podľa tejto smernice, platia ustanovenia článku 5 smernice 70/156/EHS. 7. ZHODA VÝROBY 7.1. Opatrenia na zabezpečenie zhody výroby sa prijmú v súlade s ustanoveniami článku 10 smernice 70/156/EHS." Body (8) a (9) v zátvorkách sa vypúšťajú. Príloha II sa mení a dopĺňa takto: Poznámky a) až e) sa vypúšťajú. Pod nadpis sa dopĺňa nasledujúca nová veta: "(Symboly sú v súlade s medzinárodnou normou ISO 2575, štvrté vydanie – 1982-11-15.)" Symboly znázornené v obrázkoch 1 až 29 sa nahrádzajú symbolmi, ktoré sú znázornené v obrázkoch 1 až 23 takto: " +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ +++++ TIFF +++++ " Príloha III sa mení a dopĺňa takto: Poznámka sa vypúšťa. Pod nadpis sa vkladá nasledujúca nová veta: "(Symboly sú zhodné s medzinárodnou normou ISO 2575, štvrté vydanie 1982-11-15)." Symboly zobrazené na obrázkoch 1 a 2 sa nahrádzajú nasledujúcimi symbolmi znázornenými na obrázkoch 1 až 11 nižšie: " +++++ TIFF +++++ +++++ TIFF +++++ +++++ TIFF +++++ +++++ TIFF +++++ " Príloha V sa vypúšťa a nahrádza nasledujúcou prílohou V. Dopĺňa sa nová príloha VI. " PRÍLOHA V +++++ TIFF +++++ +++++ TIFF +++++ +++++ TIFF +++++ "" PRÍLOHA VI +++++ TIFF +++++ +++++ TIFF +++++ " --------------------------------------------------